FORTH บวกแรง 9% ผลงานครึ่งปีหลังฉายแววฟื้น รับตลาดอิเล็กทรอนิกส์บูม
FORTH บวกแรง 9% ผลงานครึ่งปีหลังฉายแววฟื้น รับตลาดอิเล็กทรอนิกส์บูม
FORTH บวกแรง 9% ผลงานครึ่งปีหลังฉายแววฟื้น รับตลาดอิเล็กทรอนิกส์บูม
18 ก.ย. 2563

ผู้สื่อข่าวรายงานว่า ราคาหุ้นบริษัท ฟอร์ท คอร์ปอเรชั่น จำกัด (มหาชน) หรือ FORTH ล่าสุด ณ เวลา 10.12 น. อยู่ที่ระดับ  6.40 บาท ปรับตัวขึ้น 0.55 บาท หรือ 9.40% ด้วยมูลค่าการซื้อขาย 3.21 ล้านบาท
ทั้งนี้ มีการคาดการณ์ผลประกอบการของบริษัทจะทยอยฟื้นตัวในช่วงครึ่งปีหลังของปีนี้ หลังจากเริ่มมีการคลาย Lockdown ของประเทศต่างๆ ซึ่งรวมถึงประเทศคู่ค้าของบริษัท
ขณะที่ทิศทางกลุ่มชิ้นส่วนอิเล็กทรอนิกส์มียอดขายเพิ่มสูงขึ้น จะส่งผลดีต่อผลประกอบการของบริษัทเนื่องจากบริษัทดำเนินธุรกิจเกี่ยวกับการจัดหา ผลิตและจำหน่ายผลิตภัณฑ์และชิ้นส่วนอิเล็กทรอนิกส์ ทั้งงานสั่งผลิตและอุปกรณ์ทั่วไป
 